alexandrainst/scandi-wiki huggingface dataset:
Yago Lamela

Santiago Lamela Tobío (), kjend som Yago Lamela, var ein spansk lengdehoppar, fødd og død i Avilés. Han vann VM-sølv 1999, EM-bronse 2002 og VM-bronse 2003.

Aktiv
Lamela hoppa seg inn i verdseliten i 1999. I hall-verdsmeisterskapen i Maebashi gav han den kubanske verdseinaren Iván Pedroso hard kamp om sigeren. I tevlinga forbetra Lamela forbetra den spanske innandørsrekorden til 8,42 m, før han i sitt siste forsøk sette europarekord med 8,56 meter. Pedroso svarte med 8,62 m i det aller siste hoppet og tok sin fjerde internasjonale tittel i rad. Den 24. juni i Torino sette Lamela spansk rekord med 8,56 meter. Under verdsmeisterskapen i Sevilla i august tok Lamela leiinga. Pedroso trådde til med 8,56 meter og vart verdsmeister for tredje gong i rad. Lamela hoppa 8,40 m i det fjerde forsøket og kneip sølvmedaljen.

Etter eit par heller svake år kom Lamela i 2002 tilbake med 8,17 meter i den europeiske hallmeisterskapen i Wien, og vart nummer to bakom landsmannen Raúl Fernández. Under Friidretts-EM 2002 i München fekk Lamela bronsen med eit hopp på 7,99 m, slått av Oleksij Lukasjevytsj frå Ukraina og Siniša Ergotić frå Kroatia. I Hall-VM 2003 vart Lamela andremann med 8,28 m, ein centimeter bakom Dwight Phillips frå USA. Under verdsmeisterskapen i Paris sigra Phillips framom James Beckford frå Jamaica, Lamela kom på bronseplass med eit bestehopp på 8,22 m.

Medaljar og plasseringar i internasjonale meisterskap
EM 1998 i Budapest: Nr 8 – 7,93 m
VM 1999 i Sevilla: Sølvmedalje – 8,40 m, bakom Iván Pedroso (8,56 m)
OL 2000 i Sydney: Utslått i kvalifiseringa (7,89m=nr 19)
EM 2002 i München: Bronsemedalje – 7,99 m
VM 2003 i Paris: Bronsemedalje – 8,22 m
OL 2004 i Aten: Nr 11 – 7,98 m

Kjelder

Denne artikkelen bygger på «Yago Lamela» frå ,  den 5. juli 2021.  

Spanske friidrettsutøvarar
Lengdehopparar
Dmitrij Karpov

Dmitrij Vasiljevitsj Karpov () er ein kasakhstansk tidlegare mangekjempar frå Karaganda som vann bronsemedaljen i tikampen i så vel Friidretts-VM 2003, som Sommar-OL 2004 og Friidretts-VM 2007.

Aktiv
Karpov kom over 8 000 poeng fyrste gongen i 2003. Under verdsmeisterskapen i Paris/Saint-Denis same året presterte han heile 8 374 poeng og tok bronsemedaljen, einast Tom Pappas frå USA og Roman Šebrle frå Tsjekkia sanka fleire poeng.

I Hall-VM 2004 sette Karpov asiarekord i sjukamp med 6 155 poeng og vart nummer 4. Sommaren 2004 forbetra han asiarekorden i tikamp til 8 512 poeng då han vart nest best i meistermøtet i Götzis. Deretter gjorde han sitt livs beste tikamp ved dei olympiske leikane i Aten, 8 725 poeng sikra han bronsemedaljen i tevlinga bakom nemnde Šebrle og Bryan Clay frå USA.

Under Friidretts-VM 2007 i Osaka oppnådde Karpov 8 586 poeng og tok sin tredje bronsemedalje i tikamp, Roman Šebrle vart verdsmeister framom Maurice Smith frå Jamaica. Etter å ha vorte tredjemann i sjukampen ved hall-VM 2008, makta Karpov ikkje å prestere opp mot tidlegare nivå i tikamp.

Medaljar og plasseringar i internasjonale meisterskap
VM 2003 i Paris: Bronsemedalje - 8 374 poeng
OL 2004 i Aten: Bronsemedalje – 8 725 poeng
VM 2005 i Helsinki: Braut
VM 2007 i Osaka: Bronsemedalje - 8 565poeng
OL 2008 i Beijing: Braut
VM 2009 i Berlin: Nr 21 – 7 952 poeng
VM 2011 i Daegu: Nr 21 – 7 550 poeng
OL 2012 i London: Nr 18 – 7 926 poeng
VM 2013 i Moskva: Braut

Kjelder

Denne artikkelen bygger på «Dmitri Karpow» frå ,  den 5. juli 2021.  

Kasakhstanske idrettsutøvarar
Mangekjemparar
Ås produksjonslab AS

Ås produksjonslab AS er ein norsk legemiddelfabrikk som ligg sentralt i Ås kommune. Han produserer flytande, ikkje-sterile legemiddel, næringsmiddel og kosmetikk etter Forskrift om tilvirkning av legemidler i apotek.

Ås produksjonslab byrja som produksjonsavdelinga ved Ås apotek i 1987. Produksjonsavdelinga blei skild ut frå apoteket i 2003. Deretter blei Serviceproduksjon AS, som er eit eit dotterselskap av Apotekforeninga, eigaren til Ås produksjonslab. Ås produksjonslab blei så kjøpt opp av Curida Holding AS i 2018, og blei ein del av Curida-konsernet. 

Ås produksjonslab produserer over 50 ymse produkt på vegner av Serviceproduksjon AS. Ei oversikt over deira produkt er tilgjengeleg på nettstaden til Apotekforeninga.

Kjelder

Norske føretak
Lækjemiddelprodusentar
Serviceproduksjon AS

Serviceproduksjon AS er eit norsk føretak som administrerer serviceproduksjonsordninga, som inneheld rundt 100 apotekpreparat produserte av fem produksjonseiningar. Selskapet har i tillegg som formål å vera eit kompetanse- og rådgjevingssenter for tilverking i apotek. Det er eit dotterselskap av Apotekforeningen. 

Serviceproduksjonsordninga skal gjennom småskalaproduksjon av legemiddel dekka gapet mellom det legemiddelindustrien produserer og det som blir produsert etter den enkelte resepta. Dette bidrar til at sluttbrukaenr får tilgang til legemiddel og handelsvarer som ikkje er tilgjengelege frå andre aktørar. Alle preparate har varenummer og kan bestillast hjå alle grossistane som eit kva som helst anna preparat. Alle preparata er lista opp i Felleskatalogen sine gule sider, og mange er omtalte i Norsk Legemiddelhåndbok.

Kjelder

Norske føretak
Lækjemiddelindustri
Flå i Flå

Flå er ein tettbygd stad og administrasjonssenter i Flå kommune i Viken.

Kjelder 

Geografi i Flå
Bygder i Viken
Kommunesenter i Viken
Guido Kratschmer

Guido Kratschmer () er ein tysk tidlegare friidrettsutøvar og bonde frå Großheubach som representerte Vest-Tyskland og tevla i tikamp og nasjonalt hekkeløp. Han vann sølvmedaljen i tikampen ved Sommar-OL 1976 og forbetra verdsrekorden i tikamp i 1980.

Aktiv
Kratschmer meisterskapsdebuterte internasjonalt under EM 1974 i Roma, der han vann bronsemedaljen med 8 132 poeng. Midt i mai 1976 sette han ny vesttysk tikamprekord med 8 381 poeng då han vann Götzis-stemnet. Under dei olympiske sommarleikane i Montreal i juli forbetra han rekorden til 8 411 poeng og kneip sølvmedaljen, overgått med vel 200 poeng av Bruce Jenner frå USA som sette verdsrekord. 

I juli 1978 flytta Kratschmer europarekorden til 8 498 poeng ved eit stemne i Bernhausen. Ved EM Praha to månader seinare skadde han seg på 100-meteren. 14.-15. juni 1980 var Kratschmer tilbake i Bernhausen der han sanka 8 649 poeng, ny verdsrekord etter å ha prestert 10,58 sekund på 100 m - 7,80 m i lengdehopp - 15,47 m i kulestøyt - 2,00 m i høgdehopp - 48,04 sekund på 400 m - 13,92 sekund i hekkeløpet - 45,52 m i diskoskasting- 4,60 m i stavhopp - 66,50 m i spjutkast - 4. 24,15 på 1500 m.

Til Sommar-OL 1980 i Moskva kom Kratschmer ikkje, ettersom Vest-Tyskland boikotta leikane. Derimot deltok han i Sommar-OL 1984 i Los Angeles. Her oppnådde han 8 326 poeng og la beslag på fjerdeplassen, knappe 100 færre poeng enn bronsevinnaren Siegfried Wentz.

Frå 1975 til 1980 vart Kratschmer årleg vesttysk meister i tikamp, i 1978 vann han også den vesttyske meisterskapen i 110 meter hekk.

Kratschmer vart vald til årets idrettsmann 1980 i Vest-Tyskland i 1980, året etter vart han tildelt Rudolf Harbigs minnepris.

Medaljar og plasseringar i internasjonale meisterskap
EM 1974 i Roma: Bronsemedalje – 8 132 poeng
OL 1976 i Montreal: Sølvmedalje – 8 411 poeng
EM 1978 i Praha: Braut etter fyrste øving
EM 1982 i Aten: Nr 9 – 8 015 poeng
VM 1983 i Helsinki: Nr 9 – 8 096 poeng
OL 1984 i Los Angeles: Nr 4 – 8 326 poeng
EM 1986 i Stuttgart: Braut etter to øvingar

Kjelder

Denne artikkelen bygger på «Guido Kratschmer» frå ,  den 6. juli 2021.  

Tyske friidrettsutøvarar
Tyske mangekjemparar
Tyske hekkeløparar
Larysa Berezjna

Larysa Berezjna () er ein ukrainsk tidlegare lengdehoppar frå Kiev. Ho vann VM-bronsen i øvinga i 1991 som representant for Sovjetunionen og VM-sølvet i 1993 som representant for Ukraina.

Aktiv
Berezjna hoppa i februar 1989 heile 7,20 meter ved eit hallstemne i Homjel i dagens Kviterussland. Ein månad seinare nådde ho 6,82 m og fekk bronsen ved hall-EM i Budapest. I europameisterskapen 1990 i Split hoppa ho 6,93 m og enda på fjerdeplass, ein centimeter bak bronsemedaljøren. Eit halvt år etter vann ho lengdetevlinga i hall-VM 1991 i Sevilla med eit bestehopp på 6,84 m, to cm lengre enn favoritten Heike Drechsler.

Den 25. mai 1991 i spanske Granada presterte med 7,24 meter Berezjna sitt livsbeste. Trass i eit hopp på 7,11 m ved Friidretts-VM 1991 i Tokyo, måtte ho sjå seg klart slått av av Jackie Joyner-Kersee og Heike Drecshler. Vinteren 1992 landa Berezjna på 7,00 m ved hall-VM i Genova og vann ein klar siger. Under Sommar-OL 1992 i Barcelona sleit ho med skade og gav opp i kvalifiseringa etter eit mislykka hopp. I sitt siste store meisterskap, Friidretts-VM 1993 i Stuttgart, sikra ho seg sølvmedaljen.
      
Berezjna vart i 1989 sovjetmeister og i 1993 ukrainsk meister i lengdehopp.

Medaljar og plasseringar i internasjonale meisterskap
EM 1990 i Split: Nr 4 – 6,93 m
VM 1991 i Tokyo: Bronsemedalje – 7,11 m
OL 1992 i Barcelona: Utslått i kvalifiseringa
VM 1993 i Stuttgart: Sølvmedalje – 6,98 m, bakom Heike Drechlser (7,11 m)

Kjelder

Denne artikkelen bygger på «Laryssa Bereschna» frå ,  den 6. juli 2021.  

Ukrainske friidrettsutøvarar
Ukrainske lengdehopparar
Turn under Sommar-OL 1992

Turnøvingane under Sommar-OL 1992 i Barcelona vart avvikla i tida 26. til 30. juli. Øvingane omfatta 14 tevlingar, 8 for menn og 6 for kvinner. 93 menn og 92 kvinner deltok i mangekampane.

Utøvarane frå den nyss oppløyste Sovjetunionen tevla under den formalistiske nemninga Samveldet av uavhengige statar, eit land som aldri har funnest. Her er dei bokført som utøvarar frå dei statane dei kom frå.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «Gymnastics at the 1992 Summer Olympics» frå ,  den 6. juli 2021.  
 

Turn
Sommar-OL 1992
Spania
Sobel

Sobel (Martes zibellina) er ein art i mårdyrfamilien. Dyret liknar mykje på mår, men har større øyro og lengre og tettare pels. Huvudet er kegleforma og føtene er lange og med store fotblad. Lengda på kroppen er 32–46 cm og halen 14–18 cm. Farga på pelsen varierer mykje; frå lysbrun til svartaktig på ryggen, med ljosare hals, sider og spesielt buken. Kinna er gråaktige. Rygghåra er oppblanda med kvitt.

Kjelder 

Denne artikkelen byggjer til dels på Sobel» frå , den 6. juli 2021

Mårdyrfamilien
Dyr i Arktis
Dyr i Mongolia
Pattedyr i Russland
Dyr i Kina
Dyr i Kasakhstan
Dyr i Japan
Dyr i Nord-Korea
Frode Forland

Frode Forland () er ein norsk lege som er fagdirektør i Folkehelseinstituttet. Han er spesialist i allmennmedisin og samfunnsmedisin.

Forland er fagdirektør i Folkehelseinstituttet sin stab for smittevern, miljø og helse, og har hatt ei synleg rolle under koronapandemien.

Gjennom karrieren har han vore allmenlege, kommunelege og fylkeslege. Han var fagsjef og avdelingsdirektør i Helsetilsynet til staten, og dessutan avdelingsdirektør og divisjonsdirektør i Helsedirektoratet. Han har òg hatt roller ved Det europeiske smittevernbyrået og Koninklijk Instituut voor de Tropen.

Bakgrunn 

Forland gjekk på Firda gymnas på Sandane.

Utgjevingar 

 Migrasjon og helse: utfordringar og utviklingstrekk, 2009, ISBN 9788280811509

Kjelder

Denne artikkelen bygger på «Frode Forland» frå ,  den 7. juli 2021.

Bakgrunnsstoff

Norske legar
Abe Most

Abe Most () var ein USA-amerikansk swing-klarinettist and altsaksofonist, kjend for framføringane og innspelingane sine av songar av Artie Shaw og Benny Goodman. Han byrja karrieren sin i 1939 som medlem av storbandet til Les Brown. Etter å ha tent tre år i den amerikanske hæren under andre verdskrigen frå 1942 til 1945, vart han medlem av storbandet til Tommy Dorsey.

Most laga eit par album for mindre selskap, som Superior (1946), Trend (1954), Annunciata (1978) og Camard (1984). Dei to siste albuma hans var Abe Most Live! (1994) og I Love You Much Too Much (2007). Han var studiomusikar i sju tiår og spelte på album av Earth, Wind & Fire, Ted Gärdestad, Dick Haymes, Joni Mitchell, Randy Newman og Dory Previn blant mange andre.

Diskografi

Som leiar
 Mister Clarinet (Liberty, 1955)
 Swing Low Sweet Clarinet (Camard, 1984)
 Live! (Camard, 1995)

Som sidemann
Med Les Brown
 Sunday, Out of Nowhere (Columbia, 1944)
 The Les Brown Story (Capitol, 1959)
 The Uncollected Les Brown and His Orchestra 1949 Vol. 2 (Hindsight, 1978)

Med Dominic Frontiere
 Dom Frontiere Sextet (Liberty, 1955)
 Fabulous!! (Liberty, 1956)

Med Henry Mancini
 Mancini Concert (RCA Victor, 1971)
 Hangin' Out (RCA Victor, 1974)

Med andre
 Van Alexander, The Home of Happy Feet (Capitol, 1959)
 Laurindo Almeida, New Directions (Crystal Clear, 1979)
 Cher, Stars (Warner Bros., 1975)
 Ray Conniff, Friendly Persuasion (CBS/Columbia, 1964)
 Craig Doerge, Craig Doerge (Columbia, 1973)
 The Dorsey Brothers, The Fabulous Dorsey Brothers 1946 (Sunbeam, 1975)
 Earth, Wind & Fire, All 'n All (Columbia, 1977)
 Ted Gardestad, Blue Virgin Isles (Polar, 1978)
 B.B. King, Midnight Believer (ABC, 1978)
 Peggy Lee, Mirrors (A&M, 1975)
 Jakob Magnusson, Special Treatment (Warner Bros., 1979)
 Johnny Mandel, I Want to Live (United Artists, 1958)
 Freddy Martin, Salute to the Smooth Bands Vol. 2 (Capitol, 1964)
 Carmen McRae, Can't Hide Love (Blue Note, 1976)
 Liza Minnelli, New York, New York (United Artists, 1977)
 Joni Mitchell, Hejira (Asylum, 1976)
 Maria Muldaur, Waitress in a Donut Shop (Reprise, 1974)
 Lyle Murphy, 12-Tone Compositions & Arrangements (Contemporary, 1955)
 Randy Newman, Sail Away (Reprise, 1972)
 Dave Pell, The Big Small Bands (Capitol, 1960)
 Dory Previn, Reflections in a Mud Puddle, Taps Tremors and Time Steps (United Artists, 1971)
 George Shearing, Out of the Woods (Capitol, 1964)
 Paul Smith, Liquid Sounds Part 2 (Capitol, 1954)
 John Williams, 1941 (Arista, 1979)

Kjelder

Denne artikkelen bygger på «Abe Most» frå ,  den 6. juli 2021. 
 oppgav desse kjeldene:

Storband-saksofonistar
USA-amerikanske jazzsaksofonistar
USA-amerikanske saksofonistar
USA-amerikanske jazzklarinettistar
Guido Cantelli

Guido Cantelli () var ein italiensk dirigent.
Toscanini kalla han sin åndelege arving frå byrjinga av karrieren hans. 
I november 1956 blei han utnemnd til musikalsk leiar ved La Scala i Milano, men den lovande karrieren hans enda berre ei veke seinare då han berre 36 år gammal omkom i ei flyulukke.

Kjelder 

Italienske dirigentar
USA-amerikanske dirigentar
Italiensk-amerikanarar
Verdsmeisterskapen i orientering 1995

Verdsmeisterskapen i orientering 1995, den 16. i sitt slag, vart avvikla ved Detmold i Nordrhein-Westfalen i Tyskland dagane frå 15. til 20. august. På programmet stod fire individuelle tevlingar og to stafettar, likt fordelt menn og kvinner. Det var andre gongen orienterings-VM vart arrangert i Tyskland, fyrste gongen i 1970 i dåverande Aust-Tyskland.

Sverige sanka flest medaljar (1-2-3), framom Finland (1-3-0). Sveits vann to gullmedaljar. Noreg enda opp med ein bronsemedalje til Bjørnar Valstad.

Menn

Klassisk-distanse – 16,22 km

Kort-distanse

Stafett

Kvinner

Klassisk-distanse – 9,66 km

Kort-distanse

Stafett

Kjelder

Sport i 1995
Orienteringsløp
Egil Johansen

Egil Johansen () er ein norsk lektor, idrettsleiar og tidlegare orienteringsløpar frå Kristiansand. Han vart verdsmeister i orientering i 1976 og 1978, i den siste vann han også gull i stafetten. Perioden 1975-80 vann han sju individuelle noregsmeisterskap. Johansen var medlem i Randesund IL til 1977, frå 1978 i OK Sør, eit lag han sjølv var med å skipe.

Kjelder

Denne artikkelen bygger på «Egil Johansen» frå ,  den 7. juli 2021.  

Norske orienteringsløparar
Bjørnar Valstad

Bjørnar Valstad () er ein norsk lærar, idrettsleiar og tidlegare orienteringsløpar frå Stjørdal som vart verdmeister i orintering på klassisk-distanse i 1999 og langdistanse 2004. I begge desse meisterskapane var han med om å vinne stafettløpet. Valstad var medlem i Stjørdals-Blink til 1991, sidan representerte han 1992–95 NTHI, 1996 Nydalens Skiklubb og 1997-2004 Bækkelagets Sportsklubb. Han var generalsekretær i Norges Orienteringsforbund perioden 2008-14. Valstad er gift med Hanne Staff.

Kjelder

Denne artikkelen bygger på «Bjørnar Valstad» frå ,  den 7. juli 2021.  

Norske orienteringsløparar
Folk frå Stjørdal
Hanne Staff

Hanne Cesilie Staff () er ein norsk tidlegare orienteringsløpar frå Nittedal. Ho vart verdsmeister 1997 i langdistanse, 1999 i stafett, 2001 i kortdistanse og 2004 i mellomdistanse. Tre gongar vart ho nordisk meister individuelt og to gongar individuell europameister. Staff er medlem i Bækkelagets Sportsklubb. Ho er gift med Bjørnar Valstad.

Kjelder

Denne artikkelen bygger på «Hanne Staff» frå ,  den 7. juli 2021.  

Norske orienteringsløparar
Folk frå Nittedal
Gemse

Gemse (Rupicapra rupicapra) er ein dyreart i gemseslekta (Rupicapra), som vidare inngår i gruppa sauer og geiter (Caprini) og er ein del av kvegfamilien (Bovidae). Arten er utbreidd frå Dei franske Alpene austover via Alpane, Balkan, Tatrafjella, Karpatane og Dei pontiske fjella til Kaukasus. Gemse er også blitt introdusert til Argentina, Tsjekkia og New Zealand.

Taksonomi 

Mange reknar med to artar av gemsar og fleire underartar til kvar av desse, blant anna IUCN si raudliste. Det er likevel ingen konsensus kring talet på artar, og nokre autoritetar reknar fleire av underartane som sjølvstendige artar. Dette gjeld blant anna dei to oppslagsverka Handbook of the Mammals of the World og feltguiden Bovids of the World: antelopes, gazelles, cattle, goats, sheep, and relatives.

Biologi 
Kroppslengda til gemsen kan bli inntil 100–130 cm og skulderhøgda inntil 70–85 cm. Vekta varierer mykje og ligg rundt 14–62 kg (cirka 45 kg i snitt), avhengig av kjønn og underart. Begge kjønn har horn, som normalt mæler cirka 17–28 cm. Hornlengda varierer lite mellom kjønna, men står heller i tilhøve til den generelle storleiken på dyret.

Pelsen vekslar i farge med utbreiing og underart, frå nesten svart med raudleg grunnfarge, til nærast blakk beige med svarte og kvite innslag. Om sommaren er han raudbrun med eit lyst raudgult parti under og ein svartbrun rand langs ryggen. Om vinteren er dyret mørkbrunt eller brunsvart og buken kvit. Gemsar lever dels åleine og dels i mindre flokkar. Dei har velutvikla luktesans og høyrsle. Dyra klatrar lett i fjella, og kan til tider hoppa åtte meter langt.

Ei gruppe gemsar vart ein gong før 1924 sette ut ved Rjukan i Noreg, men dei døydde ut.

Inndeling 
Inndelinga følgjer i hovudsak Faysal Bibi (2013) og IUCN si raudliste.
 

 Artiodactyla, klauvdyr
 Bovidae, kvegfamilien
 Antilopinae, (antiloper, gasellar og deira næraste slektningar)
 Caprini, sauer og geiter
 Rupicapra, gemsar
 R. pyrenaica, pyreneargemse
 R. rupicapra, gemse
 R. r. rupicapra (nominatform), alpegemse er utbreidd i Alpene (Austerrike, Tyskland) og Jurafjella (Sveits, Frankrike)
 R. r. cartusiana, chartreusegemse er utbreidd i Chartreuse-massivet i Savoie-Alpane
 R. r. balcanicax, balkangemse er utbreidd i Albania, Bulgaria, Hellas
 R. r. tatrica, tatragemse er utbreidd i Tatrafjella (Polen og Slovakia)
 R. r. carpatica, karpatgemse er utbreidd i Sør-Karpatane (Dei transilvanske alpane) og Karpatane (mogleg sjølvstendig art)
 R. r. asiatica, anatoliagemse er utbreidd i det austlege og nordaustlege Anatolia i Tyrkia og langs grensa mot Georgia (mogleg sjølvstendig art)
 R. r. caucasica, kaukasusgemse er utbreidd i Store Kaukasus (Sør-Russland, Georgia og Aserbajdsjan)

Kjelder

Denne artikkelen bygger på «Gemse» frå ,  den 7. juli 2021.  
 

Geiteantiloper
Pattedyr i Europa
Pattedyr i Russland
Dyr på New Zealand
Fådelt skule

Fådelt skule er ein grunnskule med få elevar der elevar frå ulike årstrinn blir underviste saman. Dette skil seg frå ein fulldelt skule, der kvart årstrinn har eigne klassar. Slike skular var vanlege då offentlege skule for alle blei innført frå midten av 1800-talet, og i Noreg var det den vanlegaste skuletypen fram til dei fyrste tiåra av 1900-talet. Seinare er dei blitt mest vanlege i grisgrendte strøk der det bur få ungar. Slike skular blir ofte rekna som viktige for lokalsamfunnet. Alternativet til små, fådelte skular er at elevane pendlar ein annan stad for å gå på skule og bur på internat.

Kjelder

Skular
Bruhagen

Bruhagen er ein tettbygd stad og administrasjonssenter i Averøy kommune i Møre og Romsdal.

Kjelder 

Busetnader i Volda
Kommunesenter i Møre og Romsdal
Verdsmeisterskapen i orientering 1993

Verdsmeisterskapen i orientering 1993, den 15. i sitt slag, vart avvikla ved West Point i Orange County i delstaten New York i USA dagane frå 9. til 14. oktober. På programmet stod fire individuelle tevlingar og to stafettar, likt fordelt menn og kvinner. Det var fyrste gongen ein verdsmeisterskap i orientering vart arrangert utanom Europa.

Sverige dominerte meisterskapen med tre gullmedaljar og i alt seks (3-2-1) medaljar. Finland sanka fem (0-3-2) medaljar. Noreg vann ein medalje i gull og ein bronse, begge ved Petter Thoresen.

Menn

Klassisk-distanse – 13,8 km

Kort-distanse

Stafett

Kvinner

Klassisk-distanse – 8,5 km

Kort-distanse

Stafett

Kjelder

Orienteringsløp
Sport i 1993
Orienteringsløparen Petter Thoresen

Petter Thoresen () er ein norsk tidlegare orienteringsløpar frå Halden. Han vart verdsmeister på klassisk-distansen i 1989 og 1997 og på kortdistansen i 1993. I 1989 og 1999 sprang han ein etappe fordet norske mannskapet som vann VM-gull i stafett. Thoresen er medlem i Halden Skiklubb.

Kjelder

Denne artikkelen bygger på «Orienteringsløparen Petter Thoresen» frå ,  den 9. juli 2021.  
 

Norske orienteringsløparar
Folk frå Halden
Padling under Sommar-OL 1996

Padling under Sommar-OL 1996 vart avvikla på dammen Lake Lanier i delstaten Georgia i USA, ei 50-60 km nordaust om storbyen Atlanta. Tevlingane vart arrangert frå 27. juli til 4. august.

Tyskland sikra seg 5 gullmedaljar og i alt 9 medaljar. Knut Holmann vann gull og sølv for Noreg.

Kajakk, menn

K1 500 meter

K1 1000 meter

K2 500 m

K2 1000 m

K4 1000 m

Kajakk, kvinner

K1 500 m

K2 500 m

K4 500 m

Kano

Kano1 500 m

Kano1 1000 m

Kano2 500 m

Kano2 1000 m

Kjelder

Denne artikkelen bygger på «Olympische Sommerspiele 1996/Kanu» frå ,  den 10. juli 2021.  
 

Sommar-OL 1996
Padling
Sport i 1996
Anitta Suikkari

Anitta Suikkari () er ein norsk-finsk skodespelar og regissør.

Suikkari blei fødd i Karelen i Finland.

Suikkari var ein av initiativtakarane til Sampo Teater saman med Mette Brantzeg. Teateret blei skipa i Oslo i 1983, og flytta til Tromsø i 1988. og Suikkari fungerte som skodespelar og kunstnerisk rådgjevar. Etter at Brantzeg trekte seg som dagleg leiar i 1992 kom Makka Kleist inn i denne rolla. Kleist og Suikkari fortsette arbeidet med samarbeidsproduksjonar og soloprosjekt, med Brantzeg framleis verksam som regissør på fleire produksjonar.

Suikkari har medverka på fleire scener, blant anna på Perleporten, Hålogaland Teater, Agder teater, Dramatikkens hus, Ice Globe Theater i Jukkasjärvi og Giron Sámi Teater.

Sidan 1990 har ho vore tilknytt Beaivváš Sámi Našunálateáhter som del av ensemblet.

Ho har òg medverka i fleire filmar og TV-produksjonar, blant anna Havlandet (1985), Stol på Ministeren (1996), Bázo (2003) Macbeth (2004).

I 2004 blei ho nominert til Amandaprisen for beste kvinnelege hovudrolle i filmen Bázo . I 2013 blei ho nominert til Heddaprisen i klassa beste kvinnelege birolle.

Referansar 

Denne artikkelen bygger på «Anitta Suikkari» frå ,  den 10. juli 2021.  
 

Nordmenn av finsk opphav
Norske skodespelarar
Finske skodespelarar
Raphaël Guerreiro

Raphaël Adelino José Guerreiro () er ein franskfødd portugisisk fotballspelar som sidan 2016 har spelt på den tyske klubben Borussia Dortmund. Han vart europameister 2016 for Portugal og vann i 2017 og 2021 DFB-pokalen med Borussia Dortmund. Guerreiro er vekslevis sideback og midtbanespelar.

Kjelder

Denne artikkelen bygger på «Raphaël Guerreiro» frå ,  den 10. juli 2021.  

Portugisiske fotballspelarar
Borussia Dortmund-spelarar
Lorient-spelarar
Caen-spelarar
Adrien Silva

Adrien Sébastien Perruchet da Silva () er ein franskfødd portugisisk fotballspelar som sidan 2020 har spelt på den italienske klubben Sampdoria. Han vart europameister 2016 for Portugal og har tre gongar vore med om å vinne den portugisiske cupmeistersskapen, to gongar med Sporting Lisboa og ein gong med Académica. I 

Portugisiske fotballspelarar
Sporting-spelarar
Monaco-spelarar
Académica de Coimbra-spelarar
Sampdoria-spelarar
Leicester-spelarar